Psalmus 53

Psalmus 53 (enumeratione Graeca psalmus 52 dictus) libri Psalmorum verbis "Dixit insipiens" incipit; etiam habet superscriptionem: "Magistro chori. Secundum 'Mahalat'. Maskil. David" (sic in Nova Vulgata). In hoc psalmo negatio Dei vituperatur."Denunciation of Godlessness", titulus in New Revised Standard Version apud BibleGateway. Persimilis est psalmo 14 (13).

 Verba psalmi 
Haec sunt verba psalmi 53 (52) ex versione vulgata Clementina:
1 In finem, pro Maëleth intelligentiae David.
Dixit insipiens in corde suo: Non est Deus.
2 Corrupti sunt, et abominabiles facti sunt in iniquitatibus;
non est qui faciat bonum.
3 Deus de caelo prospexit super filios hominum,
ut videat si est intelligens, aut requirens Deum.
4 Omnes declinaverunt; simul inutiles facti sunt:
non est qui faciat bonum, non est usque ad unum.
5 Nonne scient omnes qui operantur iniquitatem,
qui devorant plebem meam ut cibum panis?
6 Deum non invocaverunt;
illic trepidaverunt timore, ubi non erat timor.
Quoniam Deus dissipavit ossa eorum qui hominibus placent:
confusi sunt, quoniam Deus sprevit eos.
7 Quis dabit ex Sion salutare Israël?
cum converterit Deus captivitatem plebis suae,
exsultabit Iacob, et laetabitur Israël.

 Lectio christiana 
"Sicut Novi Testamenti inspirati scriptores, primae communitates christianae librum relegunt Psalmorum in eis Christi canentes mysterium".Cathechismus Catholicae Ecclesiae,  numerus 2641

 Titulus Psalmi 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur".Institutio generalis liturgia horarum, numerus 111. Titulus Psalmi 53 in Liturgia horarum est Impiorum stultia.

 Notae 

 Nexus externi 

 Psalmus 52 in versione Vulgata Stuttgartensi (iuxta Hebraicum)
 Psalmus 52 in Vulgata Clementina (versione Gallicana)
 Psalmus 53 in Nova Vulgata
 Psalmus 53 cum commentario Rashi 

Categoria:Liber Psalmorum